paragraph_text: Odds & Ends je prvi snimljeni album pjevačice Dido, koji nikada nije bio službeno objavljen. Godine 1995., Dido je započela snimati demosnimke, koje je spojila u kolekciju nazvanu Odds & Ends i poslala ih preko menadžmenta izdavačke kuće "Nettwerk". "Nettwerk" ju je zapazio po suradnji s grupom Faithless (Dido je bila koautor i glavni vokal na njihovom albumu u pjesmama "Flowerstand Man" i "Hem of His Garment") i po tome jer je bila sestra Rolla Armstronga, vodećeg čovjeka Faithlessa. Kolekcija pjesama objavljena je preko Nettwerka na CD-u 1995. godine i napravljena je kao mješavina završenih i demoverzija pjesama, koje su kasnije dorađene i objavljene 1999. na njenom prvom albumu No Angel. Također, "Odds & Ends" privukao je pažnju i kuće "Arista Records", za koje je kasnije Dido i potpisala ugovor. "Odds & Ends" sadrži elemente pop i Trip hop stila zvuka.